ธัญญ่า&เป๊ก บุกรังสิตแจกถุงยังชีพ-ตู้ปันสุข
ธัญญ่า-ธัญญาเรศ ควงคุณสามี เป๊ก-สัณชัย เองตระกูล บอสใหญ่แห่งกลุ่มบริษัท เอสอีบิซ (SE Biz) อยากช่วยเหลือผู้ประสบความเดือดร้อนจากพิษโควิด-19 ชวนคุณพ่อ สมใจนึก เองตระกูล พร้อมนำพนักงานลงพื้นที่ ESC Park Rangsit (เอซ ปาร์ค รังสิต) อ.คลองหลวง จ.ปทุมธานี ช่วยกันแจกจ่ายข้าวสารอาหารแห้ง ของใช้จำเป็น เงิน และตู้ปันสุข ให้แก่ชาวบ้านในชุมชน 8 ไร่ คลองหลวง 7 จำนวนทั้งหมด 200 ครัวเรือนทั้งนี้ ธัญญ่า เผยว่า ก่อนหน้านี้ญ่ากับน้องกี้ (สินีนารถ เองตระกูล) ก็ได้นำทีมพนักงาน บีบีคลินิก ไปบริจาคโลหิตที่สภากาชาดไทย และไปส่งเสบียงพร้อมนำเงินไปบริจาคให้กับโรงพยาบาลหลายแห่ง วันนี้ก็ดีใจที่ได้มาช่วยพี่เป๊กบริจาคสิ่งของให้กับคนในชุมชนนี้ ก็ตั้งใจว่าจะพยายามช่วยเหลือชาวบ้านที่เดือดร้อนให้มากขึ้นเท่าที่จะทำได้ และวันนี้เราก็ตั้งใจทำ ตู้ปันสุข ให้เค้าด้วยค่ะด้าน โก๋เป๊ก กล่าวว่า ดีใจที่วันนี้ได้มีโอกาสชวนครอบครัวและพนักงานของบริษัทร่วมช่วยเหลือชาวบ้านในชุมชน 8 ไร่ คลองหลวง 7 ซึ่งอยู่ติดกับ ESC Studio (เอซ สตูดิโอ) ที่จะกลับมาเปิดให้บริการแล้วหลังจากที่มีการคลายล็อก ซึ่งก็มีละครหลายเรื่องติดต่อเตรียมเข้ามาถ่ายทำ ต้องขอขอบคุณผู้นำชุมชนและเหล่าอาสาสมัครที่มาช่วยจัดการให้ทุกอย่างเป็นระเบียบ ผมขอเป็นกำลังใจให้ชาวบ้านที่นี่และทุกๆคนให้ผ่านสถานการณ์นี้ไปด้วยกันครับ.
ธัญญ่า-ธัญญาเรศ ควงคุณสามี เป๊ก-สัณชัย เองตระกูล บอสใหญ่แห่งกลุ่มบริษัท เอสอีบิซ (SE Biz) อยากช่วยเหลือผู้ประสบความเดือดร้อนจากพิษโควิด-19 ชวนคุณพ่อ สมใจนึก เองตระกูล พร้อมนำพนักงานลงพื้นที่
ธัญญ่า ธัญญาเรศ,เป๊ก สัณชัย,บีบีคลินิก,ตู้ปันสุข,เองตระกูล,ข่าวบันเทิง,ข่าวดารา,ดารา